In 't nuujs - Duutsjlandj, Oesteriek en Zjwitserlandj

## 2020
;1 december
In Trier veurt 'ne man expres in op winkelend pebliek. Hiebie kómme vief luuj óm.

;2 november
In Wene kómme bie 'nen aansjlaag op 'n synagoog veer luuj óm, diverse rake gewóndj. IS eis d'n aansjlaag op.

;31 oktober
Vleegveld Berlin-Brandenburg geit nao 'n vertraging van jaore en 'n enorm euversjreiing van 't budget ènjelek aop.

;28 oktober
Zoewel de Duutsje es de Franse regering veure sjtrenger maotraegele in taege de aanzjwellende golf van COVID-19-besjmettinge.

;25 oktober
Thomas Oppermann (SPD), vice-veurzitter van de Bóndsdaag, sjtörf op 66-jäörige laeftied bie de opname van 'ne film.

;23 april
Norbert Blüm, veurmalig minister van Sociaal Zake, is op 84-jäörige laeftied gehiemeld.

;24 fibberwarie
In Volksmarsen (Hesse) veurt 'ne man in op 'ne vastelaovendsoptoch. 52 luuj rake lichter of zjwaorder gewóndj.

;19 fibberwarie
In Hanau (Hesse) sjut 'ne man neuge luuj in 'ne shishabar doed, wonao hae zien moojer en zichzelf doedsjut. Me geit oet van e terroristisch, extreemrechs motief.

;5 fibberwarie
Thomas Kemmenich (FDP) weurt mit sjteun van de CDU en de rechspopulistische AfD premier van Thuringe. Óm de sjteun van die lèste partie óntsjteit direk ónras.

;1 jannewarie
In de zoo van Krieëvel (Krefeld) brentj 'n apeverblief oet, dènkelik nao contak mit 'ne wunsjballon. Bekans alle ape kómme óm, allein twie chimpansees weiten 't te euverleve.

## 2019
;9 oktober
'ne Rechsextremis plaeg in Halle (Saale) 'nen aansjlaag op 'n synagoog wo zjus 'n vering veur Jom Kippoer plaatsjvèntj. Twie luuj kómme óm.

;29 september
In Oesteriek zeen parlemèntsverkezinge. De rechspopulistische FPÖ verluus henjig, de ÖVP blief de groetste.

;3 juni
* *Duutsjlandj*: CDU-politicus Walter Lübcke weurt vermaord, dènkelik daor 'nen extreemrechsen activis.

;18 mei
De regering van Oesteriek vilt nao e sjendal róndj vicepremier Heinz-Christian Strache (FPÖ), dae zich veur de verborge camera ómkoupbaar had getuindj.

;7 jannewarie
Inne Pruse sjtad Breme weurt bondsdaaglid en AfD-veurzitter Frank Magnitz mishanjeld. Hae ligk mit zjwaor verwónjinge in 't krenkehoes.

;1 jannewarie
Oesteriek veurt 't homohoewelik in.

## 2018
;21 december
In Bottrop geit de Prosper-Haniel, de lètste koel van 't landj, toe. 

;7 december
Annegret Kramp-Karrenbauer volg Angela Merkel op es partieleister van de CDU.

;29 oktober
Angela Merkel kunjig aan aaf te trejje es veurzitster van 't CDU en zich in 2021 neet mie verkeesbaar te sjtèlle.

;13 september
De pelitie óntruump 't activistekamp in 't Hambacher Forst bie Hambach. Me wilt deze bósj kappe óm nao broenkaole te graove.

;11 juli
Beate Zschäpe vanne neonazistische terreurbewaeging Nationalsozialistischer Untergrund (NSU) haet laeveslang gekrege veur 't medeplaege van teen maorde op Pruse van Törkse aafkóms.

;1 juli
Ten zuje van Mönchengladbach wuurt de A44 euver 'n lèngde van óngevier tieën kilomaeter heräöpend. Dit sjtök woort in 2005 aafgebraoke in verband mèt d'n daagboewwinning van broenkaol.

;14 juni
De pelissie in Kölle pak 'ne 29-jaorige Tunesiër op. Bie höm zouw d'n oeters giftige sjtóf ricine zien aangetroffe. 't Gief aevel nog gein aanwiezinge, det hae 'nen terroristischen aanval wilde oetveure. 

;11 juni
In Vaerse wuurt 'n maedje van 15 doeëdgesjtaoke.

;16 mei
'nen Tornado rich groeëte sjaaj aan in Vaerse en ömgaeving. Veural 't dörp Bósheim wuurt hel getróffe.

;14 april
De "Kulturausschuss" geit neet akkoord mèt 't verzeuk van de Krööchtener heimatvereiniging öm twieëtalige ingangssjilder (Pruus en Limburgs) in eur gemeinte in te veure.

;13 april
Justitie in Krieëvel klaag de 61-jaorige heilpraktiker Klaus Ross aan. Hae zouw verantwaordelik zien veur d'n doeëd van dreej patiënte in zien neteurgenaespraktiek in Brüggen. 

;7 april
In Münster riet e besjtelböske in op e drök terras. Twie luuj kómme óm 't laeve, zeker twintig luuj rake gewóndj, woerónger twie Nederlanders. D'n daeder haet zich naodeen van 't laeve berouf. Me geit neet oet van e terroristisch motief.

;6 april
In Veeëse weure twieë manne opgepak veur de maord van 'ne 54-jaorige man oet Krööchte. Ierder woorte ouch 'n 52-jaorige vrouw oet Nüss en eur zoon opgepak. Dees vrouw zouw de aansjtichster van de maord zien.

;27 miert
In e hotel in Krieëvel pak de pelissie 'ne 45-jäörige man oet Vaerse op, dae verdach weurt van seksueel misbroek mit minderjaorige.

;25 miert
Ex-regiopresidentj van Catalonië Carles Puigdemont is opgepak in Duutsjlandj. Zien arrestatie veroerzaak väöl ophöf inne Catalaanse sjtaej.

;15 miert
In Dölke weurt 'n vleegtuugbóm gevónje.

;12 miert
Door Der Spiegel weurt bekindgemaak det aad SS-lid Oskar Gröning op 96-jäörige laeftied is euverleje.

;4 miert
* Leje van de SPD sjtumme veur 'n nuuj coalitie mit de CDU.
* In Zjwitserlandj sjtump me veur 't behaud van 't kiek- en luustergeld.

;12 fibberwarie
Bie e treinóngelök innen Oosterieksen deilsjtaot Sjtiermarke kump ein persoen óm 't laeve, 22 luuj rake gewóndj.

;16 jannewarie
Bie 'n ernstig busóngelök in 't sjtedje Eberbach, in Baden-Württemberg, rake 48 luuj gewóndj. Vief of zès zien d'r sjlech aan toe.

## 2017
;28 december
'ne Bezaope vrachwagechauffeur veroerzaak op d'n A61 bie Vaerse 'n ernstig óngelök, woebie 'n agente ómkwaam. 'nen Angere raakde zjwaorgewóndj.

;18 december
Sebastian Kurz weurt geïnstalleerd as bondjskanseleer van Oesteriek.

;16 december
In Oesteriek zölle de conservatief ÖVP en de rechse FPÖ 'n nuuj coalitie vörme onger de leiing van Sebastian Kurz.  

;5 december
* In Zjwitserlandj is de veurmalige Roemeense keuning Michaël van Hohenzollern-Sigmaringen op 96-jäörige laeftied gesjtorve.
* Bie 'n bótsing tösse twie treine op 't sjpaor bie Meerbusch, kórtbie Krieëvel, rake 47 passagiers gewóndj. Drie zien d'r sjlech aan toe.

;5 november
In aanloup nao de VN-klimaottop inne Duutsje sjtad Bonn protestere doezende luuj bie de daagboewmien in Hambach.

;1 oktober
In Duutsjland weurt 't homohoewelik ingeveurd.

;24 september
In Duutsjlandj vinje de bóndjsdaagverkezinge plaatsj. De CDU van Angela Merkel blief mit 33,0% vanne sjtumme de groetste en de SPD blief mit 20,5% de twiede. Bei partieje verleze aevel volges de letste oetsjlaeg respectievelik roem 8 en roem 5 procent ten opzichte van 2013. Winnaersj zien de liberaal FDP en 't AfD, die 10,7% en 12,6% van de sjtumme höbbe behaold. Zie wónne respectievelik óngevaer 5 en roem 7 procent ten opzichte van 2013. Daomit höbbe ze de keesdurpel gehaold en daodoor zien ze noe ouch vertaegewoordig innen Duutsjen Bóndjsdaag.

;28 juli
'ne 26-jaorige oetgeprocedeerden asielzeuker oet de Vereinigde Arabische Emirate sjtook in op luuj in 'n supermert in de Duutsje sjtad Hamburg. Daoveur sjtool hae e mets oet dezèlfde winkel. Kórt d'rnao woort hae euvermeisterd en gearresteerd. D'n dader is vermeudelik psychisch labiel en is ouch bekind es islamis.

;7 juli
In de Duutsje sjtad Hamburg geit de nuuj G20-top van sjtart, ónger leijing van bondskanseleer Angela Merkel. In de sjtad waert heftig gedemonstreerd, veural door extreem-linkse demonstrante. Väöl winkels en geboewer woorte geplunjerd en besjaedig. 476 pelissie-agente rake gewóndj en veerhónjerd luuj woorte gearresteerd. Ouch linkse media berichte euver gewónje ónger de demonstrantie, mer wieväöl is nog neet dudelik.

;3 juli
Op 'n autobaan in d'n Duutsje deilsjtaot Beiere zien 18 doeje en daartig gewónje gevalle bie e ernsjtig busóngeluk.

;30 juni
D'n Duutsjen Bóndjsdag sjtump veur legalisering van 't homohoewelik.

;16 juni
Helmut Kohl, bóndjskanseler van Duutsjlandj tösje 1982 en 1998, sjtörf op 87-jäörige laeftied.

;14 mei
De CDU wintj de Landtagswahlen van Noordrien-Wesfale mit 34% van de sjtumme.

;31 miert
Nao d'n Bondsraad geit ouch d'n Bondsdaag akkoord mit 't veursjtel óm vanaaf 2019 tol te hèffe op de Duutsje autobaan en de Bundesstraßen.

;15 miert
De katholieke "Bund der Historischen Deutschen Schützenbruderschaften" sjteit lidmaatsjap van moslims toe.

;9 miert
Op de centraal sjtatie van de Duutsje sjtad Düsseldörp valt 'ne man luuj aan mit 'n biel. Zeve luuj rake gewóndj. D'n daoder haet gein terroristische motieve, meh zouw 'nen asielzeuker mit psychologische perbleme zien.

;12 fibberwarie
Bundestagleje en vertaegewoordigers van Landtage verkeze SPD-politicus Frank-Walter Steinmeier es nujen bóndspresident van Duutsjlandj. Hae vólg CDU-politica Joachim Gauck óp, dae óp 18 miert 2012 beëidig woort.

;9 jannewarie
In 't Zjwitsers Genève weure óngerhanjelinge  tösse de Greeks- en de Turks-Cyprioten euver de hereiniging van Cyprus hervat.

;6 jannewarie
In New York dene vertaegewoordigers van de Herero en de Nama 'n klach in taege Duutsjlandj, waomit zie sjaojvergeujing eise veur de Namibische genocide. Tösje 1904 en 1908 vóndj 'nen ópsjtand plaatsj in Duutsj Zuudwes-Afrika, allewiel Namibië, waorbie zaeker 80.000 Herero en Nama door Duutsje tróppe woorte gedoed.

## 2016
;19 december
In 't centrum van Berlien ried 'ne vrachwage in op 't publiek van 'n kaersjmert. Hiebie valle zaeker twelf doeje en 56 gewónje. Islamitische Sjtaot eis d'n aansjlaag op.

;4 december
In Niederkrüchten, kórt euver de grens bie Remunj, vindj 'n gezinsdrama plaats in e woanhoes. Hiebie sjorve drie luuj. 'ne Man sjöt ziene vrouw en ziene zoon doed en vervólges plaeg hae zelfmaord.

;22 juli
'nen Depressieven tiener sjut wild óm zich haer in München. Hiebie valle neuge doeje.

;23 juni
In 'ne bioscoop in Viernheim vintj 'n giezeling plaatsj die ènjig mit 'nen inval door de pelitie en' t doedsjte van de giezelnummer.

;22 mei
De links-liberaal Alexander Van der Bellen weurt mit 50,3% van de sjtumme tot presidentj van Oesteriek gekoze en versjleit daomit d'n extreemrechse Manuel Hofer. 't Versjil is zoe klein, dat pas d'n daag dao-op de winner bekèndj raak.

;9 fibberwarie
Bie Bad Aibling in Beiere sjtoete twie treine opein. Hiebie valle teen doeje en väöl gewónje.

## 2015
;10 november
D'n Duutsje politicus Helmut Schmidt sjtörf op 96-jäörige laeftied.

;2 april
In Lausanne weurt 'n euvereinkóms bereik tösje Iran en de internationaal gemeinsjap. Me sjtump in mit wiedgaond internationaal toezich op en ómboew van Iraanse nucleair installaties taegeneuver oplufting van de sancties en embargo's die taege 't landj zeen ingesjtèld.

;31 jannewarie
D'n Duutsje politicus en ex-presidentj Richard von Weizsacker sjtörf op 94-jäörige laeftied.

## 2014
[niks gerapporteerd]

## 2013
;17 december
't Kabinèt-Merkel III weurt geformeerd. 't Sjteunt op 'n *groete coalitie* (CDU/CSU-SPD), die is meugelik gemaak naodat de SPD dao ieder mit insjtumde.

;22 september
Bie de verkezinge veur de Bóndjsdaag wintj de CDU/CSU van bóndjskanseleerse Angela Merkel sjterk. Häören hujige coalitiepartner FDP kump aevel neet euver de keesdörpel en de linkse partieje haole same 'n mierderheid; Merkel zal daoróm nao 'n anger coalitie mótte zeuke.

## 2012
;19 fibberwarie
Joachim Gauck (SPD), 'ne gewaeze minsjerechtesjtriejer oet de DDR, weurt door de groete coalitie (CDU/CSU, SPD, FDP) as de nuje kandidaat veur 't presidentjsjap van Duutsjlandj.

;17 fibberwarie
President Christian Wulff van Duutsjlandj trejt aaf nao versjillende sjendale róndj corruptie en beïnvleuje van de media.

## 2011
;23 oktober
Bie verkezinge in Zjwitserlandj verluus de extreemrechse Zjwitserse Volkspartie ónverwach.

;18 september
Bie deilsjtaotsverkezinge in Berlien liejt coalitiepartiej FDP, die zelfs neet de keesdörpel haolt, 'n zjwaor naerlaog. CDU wèntj mer lich, SDP verluus lich. De *Piratenpartei* kump nui in de landsdaag.

;2 juni
In Duitsland störf de 17e persoen ten gevolge vaan besmetting mèt 'ne - nuie - gevierleke variant vaan de EHEC-bacterie. Ouch in Zwede is 'ne doeje gevalle.

;22 miert
D'n tribbenaal in Koblenz veroerdeilt Detlef S. tot 14 jaor en zes maond gevangenis óm zjwaor seksueel misbroek van zien eige kènjer.

;1 miert
Federaal minister Karl-Theodor zu Guttenberg (CSU) nump óntsjlaag nao sjendale euver weitesjappelik plagiaat.

## 2010
;28 november
De Zjwitsers sjtumme in e referendum veur 'n ómsjtrejje wèt die edere boetelenjer veur 't liegste vergriep nao zie toeslandj tröksjik. Taegesjtandj is geconcentreerd in Franstalig Zjwitserlandj.

;13 november
In 'ne zoo in Karlsruhe weujt 'ne brand, woebiej versjillende dere ómkómme. Mit oetsjterve bedreigde dere zeen neet getroffe.

;15 oktober
Ónger 't Gotthard-massief in Zjwitserlandj weurt doorgebroke, woedoor de langste tunnel van de waereld (57 kilomaeter lang) vaerdig kump. De Gotthard-Basistunnel zal nao verwachting róndj 2017 in gebroek kómme as sjpaortunnel.

;24 juli
Op de Love Parade, dit jaor in Duusbörg, brik paniek oet woebiej 20 doeje valle. De organisatie besjlut daonao 't evenemènt veur altied aaf te sjaffe.

;31 mei
De Duutsje boondspresident Horst Köhler trejt aaf nao commotie róndj ómstrejje oetsjpraoke euver de Duutsje laegerinzat in Kunduz (Afghanistan).

;23 miert
De Limburgs/Rienlandse kreegsmisdaojiger Heinrich Boere weurt óm 'ne drievawdige maord gedaon in 1944 tot laeveslank veroordeild.

## 2009
;3 miert
In Kölle is 't stadsarchief ingestort, vermoedelek door bouwwerkzaamhede aon de nui metrolijn oonder 't gebouw. Veer lui weure vermis.